מנשה קליין

האדמו"ר מאונגוואר בחופה
בשמחת [[בר מצווה לנכדו (שני משמאל)]]
קברו ב[[בית הקברות העתיק בצפת]]
הרב מנשה קליין (כינה עצמו: מנשה הקטן; א' בניסן תרפ"ג, 9 באפריל 1923 – כ"ט באלול תשע"א, 28 בספטמבר 2011) היה רב חרדי בארצות הברית, רבה של "קהילת אונגוואר" וראש ישיבת בית שערים בברוקלין, ולאחר מכן בישראל. מפורסם בשל סדרת ספרי השו"ת שלו, מִשְנֶה הלכות.

== ביוגרפיה ==
נולד לרבי אליעזר זאב, ששימש כרב באירליאבה בחבל אונגוואר שבאוקראינה. למד אצל אביו ואצל רבי יוסף אלימלך כהנא באונגוואר. בילדותו היה ידידו של הסופר אלי ויזל, המזכירו באוטוביוגרפיה שלו, "כל הנחלים הולכים אל הים". כמו ויזל, הוא היה תלמיד של מר שושני. במהלך השואה רצה רבו למנותו לממלא מקומו באונגוואר.

אחרי המלחמה הגיע לארצות הברית. בתשי"ד נישא לחוה יהודית, בתו של רבי יחיאל גרטנר מלענטשנע. בזיווג שני נישא לבתו של הרב דוד שלמה פרנקל, מחבר ספר "באר דוד".

בתחילת ימיו בארצות הברית עזר לאדמו"ר מקלויזנבורג, רבי יקותיאל יהודה הלברשטאם, להקים את מוסדותיו "שארית הפליטה", והוא ניהלם בשנים הראשונות. לימים פתח בית כנסת בבורו פארק בשם 'אונגוואר'. מאז כונה "הרב מאונגוואר", ובהמשך "האדמו"ר מאונגוואר".

באמצע שנות ה-80, יזם את הקמת קריית אונגוואר ברמות אלון. הוא תכנן לעלות לישראל עם סיום בנייתה, אך התעכב בארצות הברית ועלה רק בשנת תשס"ט. לאחר עלייתו לישראל נסע פעם בשנה לקהילתו בארצות הברית. בשנת תשס"ד, פתח בנו הרב דוד שלמה ישיבה קטנה בקריית אונגוואר.

הרב קליין התכתב רבות עם הרב יעקב ישראל קניבסקי. התפרסם בשל אלפי תשובותיו שיצאו בעשרים ואחד כרכים. הוא נודע כפוסק נוקשה ושמרן שייחס חשיבות עצומה למנהגי הונגריה, להם ביקש לתת תוקף הלכתי גם כשזה נעדר מהמקורות המקובלים<ref>יצחק הרשקוביץ, תכלית הבריאה היא האיש: מעמד האישה להלכה ולמעשה בפולמוס על אופי ההדרכה הזוגית בחברה החרדית, עיונים בתקומת ישראל: מגדר בישראל, (תשע"א), עמ' 623–637</ref>. יצא בחריפות נגד המנסים לשנות מנהג הכלה לגלח ראשה וכיוצא בזה<ref></ref>. פעם אף ביקש הפני מנחם ממנו שיוסיף בהזמנה לחופה משפחתית את הכיתוב 'ורעייתו', כדי שידעו האורחים שאף היא מזמינה אותם.<ref>פני משנה, ניו יורק תשס"ה, עמ' [https://hebrewbooks.org/pdfpager.aspx?req=34318&st=&pgnum=116 קיז-קיט]. </ref>

נפטר בכ"ט באלול תשע"א, ערב ראש השנה תשע"ב, ונטמן בבית העלמין העתיק בצפת.

==ילדיו==
מלבד בנו הבכור כל ילדיו הם מאשתו השנייה.
* אליעזר זאב, ראומטולוג בארצות הברית
* הרב דוד שלמה, אדמו"ר בירושלים, ראש ישיבת אונגוואר ברמות,אשתו השנייה בתו של רבי יצחק מאיר הגר מסאווראן.
* הרב עמרם, בחיי אביו היה רב קהילת אונגוואר בארצות הברית ולאחר פטירתו התמנה לאדמו"ר בארצות הברית. חתן רבי ישראל צבי יאיר דנציגר, האדמו"ר מאלכסנדר.
* הרב משה, חתן רבי יעקב סופר (רב חסידי ערלוי בביתר עילית), מחבר ביאור על כרתי ופלתי ועוד. אדמו"ר במודיעין עילית.
* חתנו הרב יהודה אריה לייב אלתר, בנו של הפני מנחם, נפטר בשנת תשמ"ח - רב שכונת רוממה בירושלים וראש הכולל של חסידות גור בעיר.
* חתנו הרב יעקב יצחק בידרמן בנו של רבי אלתר ונכדו של רבי משה מרדכי, האדמו"ר מלעלוב בורו פארק.
* חתנו הרב צבי הגר, רב קהילת עטרת צבי בגולדרס גרין.
* חתנו הרב יהושע וינברג, משגיח בישיבת בית אברהם.

==חיבוריו==
* שו"ת משנה הלכות, 19 חלקים ועוד עשרה חלקים של אינדקס ותמצות
* מגיד משנה על התורה, 5 חלקים
* [http://www.tshuvos.com/showSefer.asp?operation=showseferWole&numCode=1&sefer=Mitzvas_Hamelech_Sefer_Complete&name=%EE%F6%E5%FA%20%E4%EE%EC%EA%20(%FA%F8%E9%E2%20%EE%F6%E5%FA)%20%E8%F2%EE%E9%20%E4%EE%F6%E5%FA%20-%20%F2%ED%20%F7%E9%F6%E5%F8%20%E3%E9%F0%E9%ED:%20%E7%EC%F7%20%E0&min=1&max=24 מצות המלך] – (תרי"ג מצוות), 2 חלקים וכן על סדר לימוד יומי
* [http://www.hebrewbooks.org/1872 מל ולא פרע], על מילה
* [http://www.hebrewbooks.org/1889 אום אני חומה], על עירובין
* [http://www.tshuvos.com/default.asp?operation=searchInSefer&siman=1&table=Whole_Sforim&separator=no&separatorText=no&nameSefer=Kehilos_Yisroel_Michtovim&searchRange=0&word1=%EE%F0%F9%E4&word2=%F7%EC%E9%E9%EF&from=search2word קהילות ישראל], חילופי מכתבים עם הסטייפלער
* [http://www.tshuvos.com/showSefer.asp?operation=showseferWole&numCode=1&sefer=Pnei_Mishna&name=%F4%F0%E9%20%EE%F9%F0%E4&min=1&max=4 פני משנה], חילופי מכתבים עם מחותנו הפני מנחם מגור
* [http://www.hebrewbooks.org/4393 גט המעושה בערכאות]
* [http://www.hebrewbooks.org/33454 איגרת התשובה לרבינו יונה עם ביאור פתשגן הכתב]
* [http://www.hebrewbooks.org/4400 ימי שמונה], על חנוכה
* [http://www.hebrewbooks.org/34309 ספר הקנינים], על מ"ח קנייני תורה
* [http://www.hebrewbooks.org/46131 פרסומי ניסא], (ירושלים. מכון משנה הלכות, תשע"א) תיאור אוטוביוגרפי, שאלות ותשובות וקינות על השואה
* [http://www.tshuvos.com/bahag.asp הלכות גדולות עם פירוש משנה הלכות]: , ; 
* 
* [http://www.hebrewbooks.org/4463 שנו חכמים בלשון משנה]
* [http://www.hebrewbooks.org/33476 אורחות חיים להרא"ש עם פירוש דרך ישרה]
* [http://www.hebrewbooks.org/33497 ברכת המשנה עם קיצור נחלת שבעה], על שבע ברכות
* [http://www.tshuvos.com/showSefer.asp?operation=showseferWole&numCode=1&sefer=Hagada_Magid_Mishna&name=%E4%E2%E3%E4%20%F9%EC%20%F4%F1%E7%20%EE%F9%F0%E4%20%E4%EC%EB%E5%FA&min=1&max=3 הגדה של פסח עם פירוש מגיד משנה]
* [http://www.hebrewbooks.org/4395 הגדה של פסח ערבי פסחים]
* [http://www.hebrewbooks.org/38241 מצות חג הפסח]
* זמירות משנה השבת
* [http://www.hebrewbooks.org/4449 קונטרס שערי המשנה ושער האמונה]
* [http://www.hebrewbooks.org/4416 וצדיק באמונתו יחיה]
* סדר ברכת החמה בקונטרס [http://www.hebrewbooks.org/36568 משנת החמה]
* [http://www.hebrewbooks.org/38244 קונטרס צלא דמהימנותא] על חג הסוכות, לרגל 15 שנה לפטירת חתנו
* פרסם מאמרים רבים ב[http://www.tshuvos.com/kovtzim.asp קבצים שיצאו על ידי ישיבת בית שערים], שערי הלכות (30 חוברות), משנת הישיבה (2 חוברות), משנת השבת ומשנת התורה.
* חידושי משנה על הש"ס, 4 חלקים
* בית רחל, ענייני שידוכין, נישואין ושלום בית
* זיכרון יצחק

==קישורים חיצוניים==
* 
* [http://www.tshuvos.com חלק מספריו], לקריאה ולהורדה באתר תשובות
* [http://www.hebrewbooks.org/pdfpager.aspx?req=33478&st=&pgnum=110 הספדו על חתנו הרב אריה אלתר] באתר היברובוקס
* יצחק הרשקוביץ, [http://in.bgu.ac.il/bgi/iyunim/DocLib1/מגדר_בישראל,_יצחק_הרשקוביץ.pdf תכלית הבריאה היא האיש: מעמד האישה להלכה ולמעשה בפולמוס על אופי ההדרכה הזוגית בחברה החרדית], עיונים בתקומת ישראל: מגדר בישראל, (תשע"א), עמ' 623–637
* [http://www.otzar.org/forums/download/file.php?id=5508 הזמנת חתונתו] בפורום אוצר החכמה 
* 

==הערות שוליים==

קטגוריה:ניו יורק: אישים
קטגוריה:יהודים בשואה
קטגוריה:יהודים מרוסיה הקרפטית
קטגוריה:רבנים חרדים אמריקאים
קטגוריה:רבנים חרדים ישראלים
קטגוריה:רבנים חסידים
קטגוריה:עולים בשנות ה-2000
קטגוריה:מחברי ספרי שו"ת אמריקאים
קטגוריה:מחברי ספרי שו"ת ישראלים
קטגוריה:פרשני הגדה של פסח
קטגוריה:יהודים הקבורים בבית הקברות בצפת
קטגוריה:חברי נשיאות מפעל הש"ס
קטגוריה:רמות אלון: רבנים
קטגוריה:אבות בתי דין
קטגוריה:אמריקאים שנולדו ב-1923
קטגוריה:ישראלים שנפטרו ב-2011